Revista de España (1883-09-01 00:00:00), página 218

de la vinna cinco mencales, ó dé el can; pero si el can traxiere corvo en que haia dos cobdos en luengo, é uno en él viere corvo, non peche por el can calonna ninguna, ca por la calonna debe maiar el can, é non matallo.

Quien derrompiere cerradura de vinna agena peche cinco sueldos; quien levare sarmientos de vinna agena peche cinco sueldos.

Los obreros de las vinnas labrar, salgan de la labor desque oieren la campana que fuere señalada, é conocida á que salgan, é non ante: et en la Viella salgan quando viercn la campana de Sant Johan de Muriel; et en las Aldeas, salgan á la campana maior del pueblo: et ell obrero que ante salliere de la labor, salvo si fuere acabada, que pierda el iornal; et si el que lo logo nol pargare el loguero en ese mismo dia, quel peche all obrero el faloguero doblado.

El obrero que labrare en las vinnas, labre con su azada, é ninguno non lo coia en otra manera, é si lo coiere, ó azada le diere, peche cinco sueldos por cada obrero é quantas azadas les diere, si firma del fuere, é si non, salvese por su cabeza: et de los cinco sueldos, haia la meatad el que lo mesturare, é gelo demandidire, é la otra meatad aiainla los Alcalldes que iudgaren los dannos de las vinnas: esta misma pena peche ell obrero que labrare con azada agena: esto que es dicho de los obreros que son cavadores, sea de los podadores, que vaian con sus foses cada uno dellos.

Ninguno non sea tenudo de responder despues de la Navidad por el danno que fuere fecho, ante que las vinnas sean vendimiadas: otrossi el vinnadero non sea tenudo de responder por el danno que en su tiempo fuere fecho despues de la Navidad; et si al senor de la vinna por los penmos que toviere desde aquel dia en adelante, por los que non le fueren quitados. Si alguna vinna entrada, é exida non oviere, aquel chía fuere la vinna emplace á los mas cercanos herederos de la vinna para ante los Alcalldes mayores, é el Cabildo de los Alcalldes, den algunos de los Alcalldes que vaian á veer el logar, é den carrera á la vinna por aquel logar, por do menos danno fuere; et despues que ansi fuere dada la carrera, si alguno la defendiere, peche cinco mrs. et haia la meatad destos cinco mrs. aquel á quien fue dada la carrera á la otra meatad, haianla los Alcalldes mayores, é dexé la carrera.

Vinna que non fuere en pago, si cerrada non fuere de cinco palmos en alto, é de tres en ancho, non coia calonna el senor della, si non como por micsse en todo tiempo: et si fuere cerrada como dicho es, que coia calonna, ansi como si fuese en pago; por vinna ierma que non es cavada, ni podada, non coia por ella calonna ninguna si non fuere en pago.

Quien cepas ó sarmientos aduxiere fasta el dia de Santa Maria de Septiembre, peche cinco sueldos á los Alcalldes que iudgaren los dannos de las vinnas, et esto sea en la Viella, é non en las Aldeas.

Del dia de Sant Miguel á ocho dias, vendimien en las Aldeas quien quisiere: et del dia de Sant Miguel en quince dias, vendimien en la Viella los que quisieren; quien ante vendimiare vinna que sea en pago, peche cinco sueldos á los Alcalldes que iudgaren los dannos de las vinnas; pero si ficiere frío, porque las uvas non sean maduras, el Concejo pueda mudar el tiempo de las vendimias para adelante segund que viere por guisado á que vendimien.